EELNÕU

25.09.2025

**Ravikindlustuse seaduse muutmise ja sellega seonduvalt teiste seaduste muutmise seadus (välisravi ning üliharvik-, ekstemporaalsed ja soodusravimid)**

**§ 1. Ravikindlustuse seaduse muutmine**

Ravikindlustuse seaduses tehakse järgmised muudatused:

**1)** paragrahvi 27 lõiget 3 täiendatakse pärast sõnu „osutada Eestis“ sõnadega „või kui taotletava tervishoiuteenuse osutamise peamiseks meetodiks on ravimi manustamine ja seda saab teha Eestis“;

**2)** paragrahvi 271 lõike 1 sissejuhatavat lauseosa täiendatakse pärast sõna „kui“ tekstiosaga „taotlus on esitatud koos käesoleva paragrahvi lõikes 2 nimetatud arstliku hinnanguga ja täidetud on järgmised tingimused“;

**3)** paragrahvi 271 lõike 1 punkt 4 tunnistatakse kehtetuks;

**4)** paragrahvi 271 lõiget 1 täiendatakse punktiga 5 järgmises sõnastuses:

„5) taotletav tervishoiuteenus on kulutõhus ja vastab ravikindlustuse rahalistele võimalustele.“;

**5)** paragrahvi 271 lõige 2 muudetakse ja sõnastatakse järgmiselt:

„(2) Kindlustatud isiku vastavuse kohta käesoleva paragrahvi lõikes 1 nimetatud kriteeriumidele annavad hinnangu asjakohase eriala omandanud kolm eriarsti, kellest üks on kindlustatud isikule tervishoiuteenust osutav eriarst. Eriarstid peavad praktiseerima vähemalt kahe eri tervishoiuteenuse osutaja juures, välja arvatud juhul, kui Eestis ei osuta sama eriala teenust ükski teine tervishoiuteenuse osutaja.“;

**6)** paragrahvi 41 lõiked 3 ja 4 muudetakse ning sõnastatakse järgmiselt:

„(3) Tervisekassa ei võta ravimi müügi eest tasu maksmise kohustust üle järgmiste hinnaosade puhul:

1) omaosaluse alusmäär retsepti kohta;

2) jaemüügihinna osa, mis ületab piirhinda, hinnakokkuleppes märgitud hinda või Euroopa Komisjoni ravimite ühishankes kujunenud hinda.

(4) Tervisekassa ülevõetava tasu maksmise kohustuse alusel tasumisele kuuluv summa saadakse, arvutades käesoleva seaduse § 44 lõigetes 2–5 nimetatud ravimite puhul vastavalt ravimite loetelus märgitud soodustuse protsendile piirhinna, hinnakokkuleppes märgitud hinna või Euroopa Komisjoni ravimite ühishankes kujunenud hinna ja omaosaluse alusmäära vahe.“;

**7)** paragrahvi 41 lõiked 5–61 tunnistatakse kehtetuks;

**8)** paragrahvi 41 lõige 8 muudetakse ja sõnastatakse järgmiselt:

„(8) Tervisekassa võib kindlustatud isiku või tema seadusliku esindaja kirjalikul taotlusel, mõjuvatel põhjustel, kooskõlas käesoleva paragrahvi lõike 3 punktiga 1 ning käesoleva seaduse § 43 lõikes 2 ning § 44 lõigetes 2 ja 3 sätestatud kriteeriume arvestades üle võtta tasu maksmise kohustuse järgmiste ravimite jaemüügihinna osa eest:

1) kindlustatud isiku ambulatoorseks raviks vajalik, ravimite loetellu kantud ravim, müügiloata ravim ja standardiseeritud ekstemporaalne ravim, kui taotlusele on lisatud kindlustatud isikut raviva arsti kirjalik seisukoht;

2) kindlustatud isiku raviks vajalik, Eestis kõige rohkem viit inimest miljonist mõjutava eluohtliku haiguse või raske kroonilise haiguse, mis ei ole haiguse kitsam alarühm, diagnoosimiseks, ennetamiseks või raviks kasutatav ravim (edaspidi *üliharvikravim*), kui taotlusele on lisatud sellise eksperdikomisjoni otsus, kuhu kuuluvad kindlustatud isikut raviv arst ja vähemalt üks asjakohase eriala omandanud eriarst.“;

**9)** paragrahvi 41 täiendatakse lõikega 9 järgmises sõnastuses:

„(9) Käesoleva paragrahvi lõike 8 punktis 2viidatud juhul sõlmib Tervisekassa müügiloaga üliharvikravimi tootja või selle müügiluba omava isikuga jaemüügihinna osa eest tasumise kohustuse ülevõtmiseks käesoleva seaduse § 45 lõikes 2 sätestatud tingimusi käsitleva kokkuleppe, kui see on vajalik, et tagada vastavus ravikindlustuse rahalistele vahenditele.“;

**10)** paragrahvi 43 lõiget 6 täiendatakse punktiga 41 järgmises sõnastuses:

„41) ravimi määramisel soost, vanusest või meditsiinilisest eripärast tingitud vajaduse arvestamine;“;

**11)** paragrahvi 44 tekst muudetakse ja sõnastatakse järgmiselt:

„(1) Ravimid võib kanda ravimite loetellu soodustuse protsendiga 50, 75 ja 100.

(2) Ravimi kandmisel ravimite loetellu soodustuse protsendiga 100 või 75 lähtutakse ravimikomisjoni arvamusest või ravimite loetellu kantud sama toimeaine ja manustamisviisiga ravimi soodusmäärast ning järgmistest kriteeriumidest:

1) haiguse raskus ja eluohtlikkus;

2) haiguse epideemilise leviku võimalikkus;

3) haigusega kaasneva valu vaigistamise vajadus ja teised humaansed kaalutlused;

4) vastavus ravikindlustuse rahalistele vahenditele, sealhulgas käesoleva seaduse § 25 lõikes 3 sätestatud põhimõttele;

5) patsiendi omaosaluse suurus retsepti kohta;

6) elukvaliteeti oluliselt halvendava kroonilise haiguse ravimise või kergendamise tagamine.

(3) Ravimi kandmisel ravimite loetellu soodustuse protsendiga 50 lähtutakse ravimikomisjoni arvamusest või ravimite loetellu kantud sama toimeaine ja manustamisviisiga ravimi soodusmäärast ning järgmistest kriteeriumidest:

1) ravim ei vasta ravimite loetellu kandmise ajal käesoleva paragrahvi lõikes 2 sätestatud kriteeriumidele;

2) haigus on ravitav teiste, odavamate raviviisidega, mis ei ole seotud oluliselt suuremate riskidega ega halvenda muul viisil oluliselt kindlustatud isiku olukorda.

(4) Nelja- kuni 16-aastaste laste puhul, isikute puhul, kellele on määratud riikliku pensionikindlustuse seaduse alusel töövõimetus- või vanaduspension või kellel on tuvastatud töövõimetoetuse seaduse alusel osaline või puuduv töövõime, ja vähemalt 63-aastaste kindlustatud isikute puhul kohaldatakse ravimite loetellu soodustuse protsendiga 75 kantud ravimite väljastamisel soodustuse protsenti 90.

(5) Alla nelja-aastaste laste puhul kohaldatakse ravimite loetellu kantud ravimitele soodustuse protsenti 100.“.

**§ 2. Puuetega inimeste sotsiaaltoetuste seaduse muutmise ja sellega seonduvalt teiste seaduste muutmise seaduse muutmine**

Puuetega inimeste sotsiaaltoetuste seaduse muutmise ja sellega seonduvalt teiste seaduste muutmise seaduse (RT I, 12.06.2025, 1) § 3 punktis 1 asendatakse tekstiosa „lõike 2 teises lauses“ tekstiosaga „lõikes 4“.

**§ 3. Ravimiseaduse muutmine**

Ravimiseaduses tehakse järgmised muudatused:

**1)** paragrahvi 4 täiendatakse lõikega 4 järgmises sõnastuses:

„(4) Standardiseeritud ekstemporaalne ravimon ravimiregistrisse kantud, kodeeritud ja standardiseeritud koostise kirjeldusega ekstemporaalne ravim.“;

**2)** paragrahvi 15 lõike 3 punkti 2 täiendatakse pärast sõna „kohta“ tekstiosaga „ja ekstemporaalse või seeriaviisiliselt valmistatud ravimi proportsionaalse juurdehindluse piirmäär ei tohi olla suurem kui 6,40 eurot retsepti kohta“;

**3)** paragrahvi 19 lõike 31 tekst muudetakse ja sõnastatakse järgmiselt:

„(31) Käesoleva paragrahvi lõike 1 punktis 2 sätestatud juhtudel ei kohaldata teavitamiskohustust:

1) müügiloata ravimile, mis ei ole mõeldud Eestis turustamiseks;

2) ravimi kliinilises uuringus kasutatavale uuritavale ravimile ja täiendavale ravimile, kui täiendaval ravimil on Euroopa Majanduspiirkonnas kehtiv müügiluba;

3) toimeainetele;

4) hormoonidele, antibiootikumidele ja tugevatoimelistele alkaloididele, mis ei ole ravimi koostises;

5) inim- või loomset päritolu rakkudele, kudedele ja elunditele ning nendest saadud ainetele;

6) verepreparaatidele.“;

**4)** paragrahvi 32 lõiget 8 täiendatakse teise ja kolmanda lausega järgmises sõnastuses:

„Ravimiamet võib ravimi ebapiisavas koguses turustamise korral või rahva tervise huvides lubada seeriaviisiliselt valmistada ja ilma retsepti või tellimisleheta väljastada ka muid kui seeriaviisiliste ravimite loetellu kantud ravimeid. Selline õigus antakse kindlaks tähtajaks.“;

**5)** paragrahvi 44 lõike 1 punkti 51 täiendatakse pärast sõnu „mille kohta on ravikindlustuse seaduse“ tekstiosaga „§ 42 lõike 4“;

**6)** paragrahvi 79 lõike 2 punkti 1 täiendatakse pärast sõnu „identifitseerida Eestis turustatavaid ravimeid“ tekstiosaga „, standardiseeritud ekstemporaalseid ravimeid“;

**7)** paragrahvi 79 lõiget 3 täiendatakse pärast sõnu „Ravimiregistris töödeldakse andmeid Eestis kehtiva müügiloaga ravimite“ tekstiosaga „, standardiseeritud ekstemporaalsete ravimite“;

**8)** paragrahvi 80 lõike 3 teist lauset täiendatakse pärast sõnu „Pakendikood antakse müügiloaga ravimile pärast ravimi müügiloa väljaandmist“ tekstiosaga „, ekstemporaalsele ravimile standardiseerimisel“.

**§ 4. Seaduse jõustumine**

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, .… …………….. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus …………… 2025

(allkirjastatud digitaalselt)